Document ID: 31986R1909

Uredba Sveta (EGS) št. 1909/86
z dne 16. junija 1986
o uvedbi nadzora nad uvozom določenih proizvodov s poreklom iz Združenih držav Amerike
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju predloga Komisije,
ker so Združene države Amerike uvedle omejitve pri uvozu določenih proizvodov iz Skupnosti;
ker ti ukrepi grozijo, da bodo povzročili škodo zadevnim proizvajalcem Skupnosti;
ker mora Skupnost, da se zaščitijo njeni interesi, uvesti nadzor nad uvozom določenih proizvodov s poreklom iz Združenih držav Amerike;
ker je treba zagotoviti, da države članice Komisiji hitro predložijo podatke v zvezi z dejansko opravljenim uvozom,
SPREJEL NASLEDNJO UREDBO:
Člen 1
Pri uvozu proizvodov, navedenih v Prilogi in s poreklom iz Združenih držav Amerike, v Skupnost se uvede naknadni nadzor Skupnosti, ki temelji na uvoznih deklaracijah ali katerih koli drugih enakovrednih uvoznih dokumentih, ki so potrebni pred začetkom veljavnosti te uredbe.
Člen 2
1. Države članice v prvih desetih dneh vsakega meseca sporočijo Komisiji podatke o količini in statistični vrednosti, porazdeljene po nomenklaturi NIMEXE, glede uvoza vsakega od proizvodov, navedenih v Prilogi, s poreklom iz Združenih držav Amerike, ki so bili dejansko opravljeni v mesecu, ki je pred neposredno predhodnim mesecem.
2. Prvo sporočilo bo poslano najpozneje 10. julija 1986 in bo zajemalo uvoz v mesecu maju.
Člen 3
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 16. junija 1986

Labels: 12
3
17
18